

**ประกาศองค์การบริหารส่วนตำบลสระโพนทอง**

เรื่อง มาตรการให้ผู้ที่มีส่วนได้ส่วนเสียมีส่วนร่วม

- - - - - - - - - - - - - - - - - -

เพื่อให้การการดำเนินงานขององค์การบริหารส่วนตำบลสระโพนทอง เป็นไปตามเจตจำนงสุจริต ตามแนวนโยบายของผู้บริหารองค์การบริหารส่วนตำบล ในด้านความโปร่งใส สามารถตรวจสอบได้ เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วม ในการดำเนินงานขององค์การบริหารส่วนตำบลสระโพนทองในทุกระดับ

องค์การบริหารส่วนตำบลสระโพนทอง บริหารราชการแบบมีส่วนร่วม โดยให้ผู้รับบริการหรือผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลตามความเหมาะสม ดังนี้

1. การมีส่วนร่วมในการให้ข้อมูลข่าวสาร โดยให้ข้อมูลข่าวสารเกี่ยวกับกิจกรรมต่างๆของ

องค์การบริหารส่วนตำบลหรือส่วนราชการภายในแก่ผู้รับบริการ ผู้มีส่วนได้ส่วนเสีย

1. การมีส่วนร่วมในการแสดงความคิดเห็น โดยปิดโอกาสให้ผู้รับบริการ ผู้ที่มีส่วนได้ส่วนเสีย

ร่วมแสดงความคิดเห็น รวมทั้งให้ข้อเสนอแนะ เกี่ยวกับการดดำเนินการ หรือการปฏิบัติงานขององค์การบริหารส่วนตำบลและส่วนราชการภายในอย่างเป็นระบบ

3. การมีส่วนร่วมในการแสดงความคิดเห็น โดยเปิดโอกาสให้ผู้รับบริการ ผู้ที่มีส่วนได้ส่วนเสียมีส่วนร่วมทำงานในกระบวนการวางแผนและการตัดสินใจ มีการแลกเปลี่ยนความคิดเห็นและข้อมูลระหว่างองค์การบริหารส่วนตำบลหรือส่วนราชการภายในกับผู้รับบริการหรือผู้มีส่วนได้ส่วนเสียอย่างจริงจัง และมีจุดหมายที่ชัดเจน

4. การมีส่วนร่วมให้เข้ามามีบทบาท โดยเปิดโอกาสให้ผู้รับบริการ ผู้มีส่วนได้ส่วนเสียมีบทบาทในการตัดสินใจ ตั้งแต่ระบุปัญหา พัฒนาทางเลือก แลละแนวทางแก้ไขรวมทั้งการเป็นภาคีในการดำเนินกิจกรรมขององค์การบริหารส่วนตำบลหรือส่วนราชการ

5. มีส่วนร่วมในด้านการดำเนินงานขององค์การบริหารส่วนตำบล โดยเปิดโอกาสให้ผู้รับบริการ ผู้มีส่วนได้ส่วนเสียมีบทบาทในการร่วมแสดงความคิดเห็น หรือข้อเสนอแนะการปฏิบัติงานของผู้บริหารโดยมีปลัดองค์การบริหารส่วนตำบลสระโพนทอง เป็นผู้กำกับดูแล

จึงประกาศมาให้ทราบทั่วกัน

 ประกาศ ณ วันที่ 28 เดือน ธันวาคม พ.ศ. ๒๕61

(ลงชื่อ).............................................

(นางบุญน้อม ลิ้มกุล) นายกองค์การบริหารส่วนตำบลสระโพนทอง